*Муниципаль тур*

**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәре**

**2023-2024 нче уку елы**

**6 нчы сыйныф**

**Үткәрү вакыты – 150 минут**

**Максималь балл – 56**

1. **Тест биремнәрен эшләгез.**

1. Кече тел тартыгын билгеләгез. **(2 балл)**

1) [х]

2) [т]

3) [һ]

4) [ф]

2. Авазлар һәм хәрефләр саны туры килмәгән сүзне билгеләгез. **(2 балл)**

1) алъяпкыч

2) юрган

3) йорт

4) вакыйга

3. Калын сузыклардан гына торган мәкальне билгеләгез. **(2 балл)**

1) Һәр эшнең ахырын уйла.

2) Бергә эшләсәң, авыр эш тә жиңел.

3) Дуслык - зур байлык.

4) Ил эче – алтын бишек.

4. Басымы соңгы иҗеккә төшкән сүзне билгеләгез. **(2 балл)**

1) күренмәдегез

2) татарча

3) язмыйбыз

4) укучылар

5. Бирелгән мәгънәгә туры килә торган сүзне билгеләгез. **(2 балл)**

*Бизәкләп эшләнгән, җиңел, сай түгәрәк ир-ат баш киеме.*

1) эшләпә

2) бүрек

3) түбәтәй

4) башлык

6. Мәкальнең дәвамын дөрес билгеләгез. **(2 балл)**

*Дөньяда иң йомшак нәрсә -*

1. яңа яуган кар.
2. әнием кулы.
3. ак мамык.
4. үзең эшләгән мендәр.

7. Җөмләдәге фразеологизмның мәгънәсен билгеләгез. **(2 балл)**

*Безнең Кәрим бик башлы булып чыкты.* (З.Бәшири)

1) булдыклы

2) эшчән

3) белемле

4) тырыш

8. Җөмләдәге омонимның төрен билгеләгез.

*Кара, төньяктан кара болыт килә*.

1) саф

2) омоформа

3) омографлар

4) омофон

9. Җөмләдәге сыйфатларның дәрәҗәсен билгеләгез. **(2 балл)**

*Дөньяда иң ачы нәрсә дә – тел, иң татлы нәрсә дә – тел*. (Мәкаль)

1) гади

2) чагыштыру

3) артыклык

4) кимлек

10. *Мин базардан карбыз, кавын һәм кыяр сатып алдым* җөмләсендәге ия белән хәбәрнең сүз төркемнәрен билгеләгез. **(2 балл)**

1) ия – исем, хәбәр – фигыль

2) ия – алмашлык, хәбәр – фигыль

3) ия – сан, хәбәр – исем

4) ия – сыйфат, хәбәр – фигыль

**II. Теоретик бирем.**

Сан сүз төркеме, аның төркемчәләре турында языгыз. Фикерегезне мисаллар белән дәлилләгез. (**5 балл**)

**III. Уйлагыз һәм җавапларны языгыз.**

1. Сүз һәм авазларны тәңгәлләштерегез, җавапны саннар белән языгыз. **(5 балл)**

|  |  |
| --- | --- |
| А) ал...япкыч | 1) һ |
| Ә) мә...ге | 2) а |
| Б) җәү...әр | 3) ң |
| В) к...нәфер | 4) ә |
| Г) җ...мәгать | 5) ъ |

**Җавап :**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IV. Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(4 балл)**

Безгә аклы-сарылы песи баласы кереп (урнашты / җитте / ияләште). Безнең үзебезнең бер песиебез бар иде инде. Ул песиебез үзе ап-ак, маңгаенда кара тап бар. Без аны матурлыгы өчен генә түгел, акыллылыгы өчен дә яратабыз. Ул, үзе бик (шаян / тәртипле / тыңлаучан) булса да, ашамлыкка тими. Күршеләргә дә кереп йөрми. Ә күршедән кергән песи бик тәртипсез булып чыкты. Бертуктаусыз «мияу-мияу» ди. Ашарга бирсәң, төрле җиргә тарата башлый да идәнне (буйый / пычрата / ямьсезли). Өстәлгә менеп, икмәк сыныкларын тартып төшерә. Тагын әллә нинди тәртипсезлекләр эшли. Беркөнне минем белән уйнарга иптәш кызым Мәйсәрә керде. Ул:

— Бу юньсез песине нигә керттегез? Ул инде бик күп кешегә йөрде. Бездә дә булды. Аны (гаять / бөтен / әллә) кеше дә куып чыгарды. Ул — акылсыз, сөйкемсез песи,— диде. (*Ә. Бикчәнтәевадан*)

2. Шигырьне укыгыз һәм күп нокталар урынына тиешле хәрефләрне куегыз. **(2 балл)**

Уйламыйча дустым бер сүз әйтте, Ул сүз тора минем йөрәгемдә

Ул сүз йөрәгемә ка....алды. (А....нан авыр яра юк сыман).

Үзе берни белми китеп барды. Җә...сеннән ...лгыш атылып киткән

Ә сүз калды. Һәм дустына тигән ук сыман.

(*И. Юзеев*)

3. *Калды* сүзен мәгънәви кисәкләргә таркатыгыз, нинди сүз төркеменә каравын, төрләнешен билгеләгез. **(4 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.Шигырьнең икенче куплетыннан исем сүз төркеменә караган сүзләрне күчереп языгыз. **(6 балл)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. “Нәни дусларыбыз ярдәм көтә” темасына 8-9 җөмләдән торган инша языгыз. (**10 балл**)